CELEX: 32011R0886
Language: sk
Date: 2011-09-05 00:00:00
Title: Vykonávacie nariadenie Komisie (EÚ) č. 886/2011 z  5. septembra 2011 o povolení 6-fytázy (EC 3.1.3.26) produkovanej kmeňom Trichoderma reesei (CBS 122001) ako kŕmnej doplnkovej látky pre prasnice (držiteľom povolenia je spoločnosť Roal Oy)  Text s významom pre EHP

6.9.2011   
            
            
               SK
            
            
               Úradný vestník Európskej únie
            
            
               L 229/5
            
         VYKONÁVACIE NARIADENIE KOMISIE (EÚ) č. 886/2011
   z 5. septembra 2011
   o povolení 6-fytázy (EC 3.1.3.26) produkovanej kmeňom Trichoderma reesei (CBS 122001) ako kŕmnej doplnkovej látky pre prasnice (držiteľom povolenia je spoločnosť Roal Oy)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie enzymatického prípravku 6-fytáza (EC 3.1.3.26) produkovaného kmeňom Trichoderma reesei (CBS 122001). K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia 6-fytázy (EC 3.1.3.26) produkovanej kmeňom Trichoderma reesei (CBS 122001) ako kŕmnej doplnkovej látky pre prasnice, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Použitie uvedeného prípravku sa nariadením Komisie (EÚ) č. 277/2010 (2) povolilo na desať rokov pre hydinu na výkrm a chov inú ako morky na výkrm, pre nosnice a ošípané okrem prasníc a nariadením Komisie (EÚ) č. 891/2010 (3) pre morky.
            
         
               (5)
            
            
               Na podporu žiadosti o povolenie 6-fytázy (EC 3.1.3.26) produkovanej kmeňom Trichoderma reesei (CBS 122001) pre morky boli predložené nové údaje. Európsky úrad pre bezpečnosť potravín (ďalej len „úrad“) dospel vo svojom stanovisku z 15. marca 2011 (4) k záveru, že 6-fytáza (EC 3.1.3.26) produkovaná kmeňom Trichoderma reesei (CBS 122001) nemá v rámci navrhovaných podmienok použitia nežiadúci účinok na zdravie zvierat, zdravie ľudí ani na životné prostredie a že jej používanie môže zlepšiť stráviteľnosť vápniku a fosforu u prasníc. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia 6-fytázy (EC 3.1.3.26) produkovanej kmeňom Trichoderma reesei (CBS 122001) vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. septembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 86, 1.4.2010, s. 13.
   
      (3)  Ú. v. EÚ L 266, 9.10.2010, s. 4.
   
      (4)  EFSA Journal 2011; 9(3):2111.
   
      PRÍLOHA
      
                  Identifikač-né číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximál-ny vek
               
               
                  Minimálny obsah
               
               
                  Maximálny obsah
               
               
                  Ostatné ustanovenia
               
               
                  Koniec platnosti povolenia
               
            
                  Jednotky aktivity/ kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť.
                  
               
            
                  4a12
               
               
                  Roal Oy
               
               
                  6-fytáza EC 3.1.3.26
               
               
                  
                               
                           
                           
                              
                                 Zloženie doplnkovej látky:
                              
                              prípravok 6-fytáza (EC 3.1.3.26) produkovaný kmeňom Trichoderma reesei (CBS 122001) s minimálnou aktivitou:
                              
                                           
                                       
                                       
                                          40 000 PPU (1)/g v pevnom stave,
                                       
                                    
                                           
                                       
                                       
                                          10 000 PPU/g v tekutom stave.
                                       
                                    
                        
                               
                           
                           
                              
                                 Charakteristika účinnej látky:
                              
                              6-fytáza (EC 3.1.3.26) produkovaná kmeňom Trichoderma reesei (CBS 122001).
                           
                        
                               
                           
                           
                              
                                 Analytická metóda
                                  (2)
                                 :
                              
                              kolorimetrická metóda na kvantifikáciu aktivity 6-fytázy meraním uvoľneného anorganického fosfátu z fytátu sodného pomocou analýzy farby tvorenej redukciou fosfomolybdátového komplexu.
                           
                        
               
                  prasnice
               
               
                  —
               
               
                  250 PPU
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Maximálna odporúčaná dávka na kilogram kompletného krmiva pre prasnice: 1 000 PPU.
                           
                        
                              3.
                           
                           
                              Na použitie v krmive s obsahom fosforu viazaného na fytín viac ako 0,23 %.
                           
                        
                              4.
                           
                           
                              Na účely bezpečnosti: počas manipulácie sa má použiť ochranná dýchacia maska, okuliare a rukavice.
                           
                        
               
                  26. septembra 2021
               
            
         (1)  1 PPU je množstvo enzýmu, ktoré uvoľní 1 μmol anorganického fosfátu z fytátu sodného za minútu pri pH = 5,0 a 37 °C.
      
         (2)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: http://irmm.jrc.ec.europa.eu/EURLs/EURL_feed_additives/Pages/index.aspx.